Andermatt
Store norske leksikon,Geografi,Verdens geografi,Europa,Sveits’ geografi
Andermatt er en landsby i Sveits, kanton Uri, ved elva Reuss. Andermatt er et vei- og jernbaneknutepunkt på nordsiden av Sankt Gotthard-passet, 1447 moh.; 1433 innbyggere (2020).
Hovedforbindelsen på jernbanen over Sankt Gotthard krysser her Rhätische Bahn som fører over Furkapass til Wallis (se Valais) i vest og over Oberalppass til Graubünden i øst. Både mot øst og vest går veier parallelt med jernbanen.Andermatt er kjent som vintersportssted. Det går kabelbane til toppen av fjelltoppen Gemsstock (2961 m) sør for landsbyen. På 2010-tallet er det foregått en betydelig utvikling av Andermatt som turistdestinasjon, særlig gjennom utbygging av en hotellkapasitet og et aktivitetstilbud som er rettet mot et internasjonalt publikum. Les mer i Store norske leksikon Sveits' geografi